text: Kommunen lytter ikke
  16 september 2010 kl. 18.18
  Og den kunne ellers spare mange penge, siger Lejerforening.
  Haderslev og Omegns Lejerforening har flere gange  gjort kommunen opmærksom på, at der er millioner at spare, fordi borgere betaler for meget i husleje - og dermed får for meget i boligsikring. 
  Men kommunen vil ikke mødes med lejerforeningen, siger de i lejerforeningen.
  Det er fordi, vi har ventet på en afgørelse, siger borgmester Jens Chr. Gjesing.
  Sagen, det drejer sig om, er nu er endelig afgjort i Huslejenævn og Boligretten. 
  En lejer betalte 4.200 i husleje. Det er af retten nu nedsat til 1474 kr. pr. måned. 
  Lejeren - en pensionist - fik før over 3000 kr. om måneden i boligydelse - og den er nu sat ned til 400 kr. 
  Lejeren skal have 250.000 kr. tilbage for de seneste seks år. Og af det beløb skal kommunen havde 175000 kr. retur. 
  Lejerforeningen skønner, at Haderslev kan tjene 5-6 mio. kr. om året, hvis borgerne får reguleret deres husleje.
  